Woza Friday: Sixoxa loAbigail Mwembe Ocula Ezokholo
'Ngazalelwa eDete, ngakhulela khona, ngidabuka eBinga. Ngasengisiza lapha koBulawayo, ngaqala ukuhlabela. Ngaqalisa ukuhlabela ngomnyaka ka2001, ngilama album amathathu athi Makabongwe, Makatendeka and Basking in His Glory.'
WASHINGTON DC — : Akujwayelekanga ukuba labahlabeleli abadabuka eBinga abacindezela ingoma zokholo, inengi lijayele ukucula ingoma eziphathelane lamasiko aMaTonga. Umhlabeleli owethula ezokholo, uAbigail Mwembe, seyenze okungajwayelekanga kuleyo ndawo. Ulikholwa yikho nje ecula ezokholo. Wazalelwa ngaphi uAbigail. “Ngazalelwa eDete, ngakhulela khona, ngidabuka eBinga. Ngasengisiza lapha koBulawayo, ngaqala ukuhlabela. Ngaqalisa ukuhlabela ngomnyaka ka2001, ngilama album amathathu athi Makabongwe, Makatendeka and Basking in His Glory,” kutsho uMembwe. Njengoba sebebanengi kakhulu abaculi bengoma zokholo, abantu bawamukela njani amadlalade akhe amathathu njalo ecula ngolimi lweSiTonga? “Ama album amathathu lawa, elakuqala lelesibili azange angenzela kuhle, thats why uBasking in His Glory iyamukelwa kuhle ngabantu, kulengoma yesiTongeni ethi Ajane, ingoma le isiwine isicoco kuSkyze Metro FM Awards. Its a Tonga song engayibhalayo, most of the songs ngiyazibhalela ezihlatshelwayo lalezi engizirekhodayo,” kutsho uMwembe. Ingoma zakhe ziyatholakala kuItunes, lakuYoutube njalo ungaxhumana laye emakhasini okuzilabazisa ebulenjini kokuzilibazisa obeFacebook leTwitter. Kumele udinge uAbigail Mwende uzizwele lawe akuculayo. Pho yena ikusasa yakhe ukhangelele ukuthi lizabanjani? “Njengosisi wesiTongeni ifuture yami ngibona kakhulu ngi investor kakhulu emantombazaneni asakhulayo ezintweni zomculo emakhaya especially. Ngiyafuna ukuya emazweni ngiviveze ebantwini phandle kwelizwe leZimbabwe ... Inhliiziyo yami kakhulu yikufuna ukuthuthukisa osisi besiTongeni ukuthi labo bakwazi ukuthi baziwe ngumhlaba. Ngiyabonga kakhulu, ngithanda ukubonga abasekeli bami labalaleli bonke all over the world lapho engijayele ukuyacula khona ... Kungayisini ngabe angikho la,” kutsho uMwembe.